יוליה ויגאס היא לא דוגמנית, לא מעצבת אופנה, לא עקרת בית. בניגוד לרוב נשות הכדורגלנים, היא גם לא נחשדת בכך שנצמדה לבן זוגה כדי להרוויח כסף. אומנם קשה להגדיר אותה כ"אשת עסקים", אבל היא שותפה בבעלות על מלון בקוסטה בראבה, מלון שהיה בבעלות המשפחה, שהיא ירשה אותו יחד עם האחים שלה ראול והנריק ויגאס, כך שלא צריך לדאוג לה לכסף. היא השלימה תואר באוניברסיטת ברצלונה, אבל עדיין ממשיכה ללמוד קורסים, אחרי שעזבה את ספרד ועברה לגרמניה.
טיאגו הוא עוד כוכב עולה בכדורגל הספרדי, בין 22 בלבד, שעבר הקיץ מברצלונה לבאיירן מינכן. הוא נולד באיטליה והתגורר בה עד גיל 5, אביו הוא כדורגלן העבר מאזיניו (שזכה עם ברזיל בגביע העולמי ב-1994), אמו שחקנית כדורעף לשעבר, אחיו הצעיר ראפיניה משחק בסלטה ויגו, בן דוד שלו רודריגו מושאל מריאל מדריד לבנפיקה. בקיץ טיאגו הפך לאחד השחקנים היקרים בתולדות באיירן מינכן, כשעבר למועדון תמורת 25 מיליון יורו מברצלונה.
אבל כמה שטיאגו אוהב את המשחק, כמה שהכדורגל בדמו, כנראה שיש לו אהבה גדולה יותר. "אני אוהב אותך יותר מאשר לשחק כדורגל עם החבר'ה", כתב טיאגו על עמוד הפייסבוק של חברתו, וספרד התרגשה מהגילוי הפומבי של הבחור.
לפני כשנה וחצי פגש את יוליה, ומאז השניים צמודים. מדורי הרכילות בספרד עקבו אחרי הכוכב הצעיר ובת זוגו היפהפייה, כשהשניים יצאו לחופשות ביוון, מסעות קניות, אירועים ומסיבות, כשיוליה לאט לאט מסתגלת למעמדה כ-wag בקבוצה הטובה בעולם, והפכה לחברתם הקרובה ביותר של בנות הזוג של מסי ופברגאס, סלבריטאיות בבירת קטאלוניה.
עכשיו יוליה צריכה לנסוע בעקבות האהבה. היא עזבה את הבית ואת המשפחה, נפרדה מהחברים והחברות, עברה לגרמניה, התמקמה במינכן, והחלה ללמוד גרמנית. בהתחלה זה היה מרגש. "כולם פה נחמדים", עדכנה בטוויטר שלה, אבל לאט לאט התחילו הקשיים. כמובן שחלקם התעוררו בעקבות הפציעה של תיאגו, שמצב רוחו נפגע אחרי שנפצע ונאלץ להיעדר תקופה ממושכת, אבל זה לא רק זה. ביום העצמאות של קטאלוניה כבר החלה הרגיש בודדה, וכתבה "כמה חבל שאני לא יכולה לחגוג יום נפלא כזה עם החברים שלי". לחבות שלה כבר כתבה "מחכה כבר שתגיעו לפה לבקר אותי, לא יכולה בלעדיכן". החורף עוד לא התחיל, מדובר רק בסתיו במינכן, אבל כבר יוליה החביבה מודה ש"אני מתגעגעת לקיץ בקוסטה בראבה", כתבה בטוויטר, "איפה השמש?". סביר להניח שמשכורת שנתית של 4 מיליון יורו של בן זוגה מעט ירגיעו את מצב רוחה.
"מתי הקיץ חוזר?"